Shayō-zoku

, japanski izraz koji se koristi za propadajuću aristokraciju, odnosno za aristokratsku obitelj koja je "na zalasku". Izraz je nastao prema popularnom romanu  Osamua Dazaija iz 1947. godine, koji je prvo objavljivan u dijelovima u časopisu  da bi 15. prosinca iste godine izašao kao cjelovito izdanje.  je jedno od Dazaijevih najvažnijih i najpoznatijih djela, a prikazuje propast jedne aristokratske obitelji u poslijeratnom Japanu.

## Značenje

Dazaijev roman  prikazuje propast jedne aristokratske obitelji u poslijeratnom Japanu. Kroz prizmu glavnog lika, djevojke Kazuko, prikazana je propast njezine obitelji uslijed niza društvenih i političkih promjena koje su zadesile Japan u tom periodu, kao i refleksije tih promjena na likove i samu obitelj. Roman je bio toliko popularan da se izraz *shayō* već 1948. godine udomaćio kao simbol za propadajuću japansku aristokraciju koja je nestajala uslijed niza velikih promjena u japanskom društvu. Navodi se da je roman savršeno opisao jedan važan aspekt japanskog društva, ali i razloge koji su doveli do kraha japanske aristokracije, a koji su bili poslijeratna reforma zemljišta i ukidanje farmi, ukidanje aristokratskog statusa, ukidanje posebnih financijskih konglomerata naziva  te uvođenje poreza na imovinu.

## Utjecaj

Termin je postao toliko popularan da je u narednim godinama doveo do pojave cijele serije sličnih *-zoku* (~族) termina, koji su u nekom periodu tijekom 1950-ih postali trend. Primjer za to je homonim , koji je nastao kao igra riječima na izvorni termin i koristi druge kanjije, ali se jednako čita, a odnosio se na osobe koje su uživale na račun kompanije za koju su radile, odnosno osobe koje su trošile službeni novac na privatni užitak; drugi primjer je izraz , koji je bio podrugljiv izraz za osobe koje su puno vremena provodile igrajući *[[pachinko]]*, koji se tada oslanjao na često korištenje palca. Kada je 1955. godine izašao roman  Shintarōa Ishihare, koji je prikazao hedonistički i neobuzdani život japanske mladeži, termin  postao je popularan kao svojevrsni antonim izvornom terminu, s obzirom na to da je Ishihara u svom romanu prikazao život koji je potpuno suprotan onome prikazanom u Dazaijevim pričama. Također, u ovo je doba zabilježen i značajan društveni utjecaj ovog termina, s obzirom na to da su mnogi mladi u to doba počeli nositi sunčane naočale i havajske košulje – kao i lik kojeg je u filmskoj adaptaciji romana tumačio Yūjirō Ishihara – kako bi bili dio "obitelji Sunca".

Tijekom 1960-ih godina, fenomen *-zoku* (~族) termina proširio se i na svijet mode. Prvi značajan primjer toga bio je termin , a koji se odnosio na modno osviještene mlade ljude, uglavnom mladiće, koji su nosili odjeću po uzoru na onu s američkih *[[Ivy League]]* univerziteta te su se okupljali u Ulici Miyuki. Međutim, kako je policija strogo reagirala na ta okupljanja, trend je bio kratkog vijeka i nestao je već krajem 1964., iste godine kada se i pojavio. Tri godine kasnije pojavio se , trend inspiriran američkom hipi kulturom koja je u to doba stizala u Japan, a obilježen je značajnim okupljanjima oko stanice u Shinjukuu. 

Osim u modnom, u ovom se periodu fenomen *-zoku* (~族) termina pojavio i u svijetu glazbe. Primjerice, popularnost američkog benda The Ventures dovela je do  trenda, a vrhunac cjelokupnog fenomena zabilježen je pojavom  trenda, koji je bio posljedica iznimne popularnosti tada novog plesa po imenu Monkey.

## Reference